Bunga haydovchilar oraliq masofani saqlamagani sabab bo‘lgan. Foto: Videodan kadr Toshkent viloyati O‘rta Chirchiq tumanida 6 ta mashina ishtirokida yo‘l-transport hodisasi sodir bo‘ldi. Viloyat YHXB xabariga ko‘ra, hodisa 21 oktyabr kuni soat 20:00 larda tuman hududidan o‘tgan 4R-22 avtomobil yo‘lining 20-kilometrida sodir bo‘lgan. Qayd etilishicha, 6 ta transport vositasi to‘qnashib ketgan. Bunga haydovchilar oraliq masofani saqlamagani sabab bo‘lgan. Mashinalar haydovchilariga birinchi tez tibbiy yordam ko‘rsatilgan. Hodisa oqibatida og‘ir tan jarohati olgan fuqarolar yo‘q.